Skyworth1
స్కైవర్త్‌ నుంచి సరికొత్త ఆండ్రాయిడ్‌ టివి
హైదరాబాద్‌, మే 13: అమెరికా కేంద్రంగా ఉన్న 12 బిలియన్‌ డాలర్ల కంపెనీ స్కైవర్త్‌ కొత్తగా ఆండ్రా యిడ్‌ టివిని విడుదలచేసింది. భారత్‌లో ఏర్పాటు చేసిన స్కైవర్త్‌ఇండియా ఆధ్వర్యంలో ఈఅధునాతన టివి ఉత్పత్తిని విడుదలచేసింది. ఇప్పటికే ఆఫ్రికా, యూరోప్‌, ఆసియా మార్కెట్లతోపాటు అమెరికన్‌ మార్కెట్లలో పటిష్టంగా ఉన్న స్కైవర్త్‌ భారత్‌లో కూడా తన నెట్‌వర్క్‌ను పటిష్టంచేసుకుంటున్నట్లు కంపెనీ ప్రకటించింది. ఓలెడ్‌ అలయన్స్‌కు స్కైవర్త్‌ ఛైర్మన్‌గా ఎంపికయింది. గ్లోబల్‌ ఎల్‌ఇడి టివిబ్రాండ్‌ లో ఒకటిగా నిలిచింది. తోషిబా ఇండోనేసియా యూనిట్‌ను సైతం కొనుగోలు చేసినట్లు స్కైవర్త్‌ వైస్‌ జనరల్‌ మేనేజర్‌ వికిఝో వెల్లడించారు. భారత్‌లో తమ ఓలెడ్‌ 4కె ఆండ్రాయిడ్‌ టివిని కస్ట మర్ల అభిరుచులకు అనుగుణంగా తీర్చిదిద్దినట్లు స్కైవర్త్‌ ఇండియా ఎండి ఝాంగ్‌షిక్వాన్‌ వెల్లడిం చారు. భారత్‌లోఇలాంటి ఉత్పత్తులకు భారీ మార్కె ట్‌ ఉంటుందని ఝాంగ్‌ షిక్వాన్‌ జాక్సన్‌ వెల్లడిం చారు. గడచిన రెండేళ్లలో స్కైవర్త్‌ విక్రయాలు భారీ స్థాయిలో వృద్ధిచెందాయి, తాజాగా తాము 4కె ఆండ్రాయిడ్‌ టివిని సరికొత్త ఫీచర్లతో విడుదల చేస్తు న్నట్లు వివరించారు. గూగుల్‌ప్లేస్టోర్‌, వాయిస్‌ సెర్చ్‌ వంటి అత్యాధునిక ఫీచర్లు ఉన్నాయని అన్నారు. టాప్‌బ్రాండ్లతో పోటీపడుతూ స్కైవర్త్‌ ఒలెడ్‌ టివిని విడుదల చేస్తోందన్నారు. అంతర్జాతీయంగా స్కైవర్త్‌ కేవలం రెండేరెండు బ్రాండ్లుతో మార్కెట్‌ వాటాను సాధించిందన్నారు. ఆండ్రాయిడ్‌ ఆపరేటింగ్‌ వ్యవస్థ లో 88శాతం స్మార్ట్‌ఫోన్‌, స్కైవర్త్‌ ఆండ్రాయిడ్‌ స్మార్ట్‌ టివి డిజిటల్‌ లైఫ్‌కు కీలకంగా మారుతున్న దని 88 భాషలను ప్రపంచవ్యాప్తంగా ఈ స్కైవర్త్‌ టివిలు సపోర్టుచేస్తాయని జాక్సన్‌ వివరించారు. భారత్‌లో స్కైవర్త్‌ టివిలు గడచిన ఆరేళ్లుగా విపరీత మైన మార్కెట్‌ వాటాను సాధించడం గర్వకారణమ న్నారు. వార్షిక పద్ధతిలో 15.5 మిలియన్‌ టివిలను ఉత్పత్తి చేస్తున్నట్లు వివరించారు. ప్రపంచవ్యాప్తంగా ఐదవ అతిపెద్ద బ్రాండ్‌గా స్కైవర్త్‌ నిలిచిందన్నారు.